**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje listopad-studeni 2015. godine**

1. **UVOD**

 Sukladno novim zakonskim obvezama, utvrđenih i Statutom Općine Berek, načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje ponosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave.

**Dom Gornja Garešnica**

Bilo je puno problema, ali na kraju smo uspjeli. U rujnu smo dobili dopis od Ministarstva regionalnog razvoja da im dostavimo izvješće zaključno s 31.08.2015 što smo napravili, te koliko smo isfinancirali. U tom trenutku smo uložili 300.000,00. Radovi su bili ugovoreni ali nismo išli u realizaciju zbog financija. Polovicom lisotpada dobili smo drugi dopis iz Ministarstva regionalnog razvoja, gdje nas pozivaju na potpis ugovoru po kojem smo dobili 400.000,00 kn za dovršenje mjesnog doma u Gornjoj Garešnici nepovratnih sredstava. Naše obaveze po sklopljenim ugovorima iznosile su 437.000,00 kn da bi završilo do kraja. U tijeku ovoga tjedna moramo sve realizirati jer nam rokovi istječu. Vrijeme nas je poslužilo i dom je u završnoj fazi. Fasada, vodovod, struja sve je tamo još keramiku do kraja, parkiralište je pri kraju. Otvorenje doma se očekuje za Novu Godinu možda i prije.

**Cesta u Krivaji**

Još jedan značajan projekt za našu Općinu to je cesta u Krivaji prema groblju. Do sesveta smo uredili okoliš i navezli kamen, nastavak radova se očekuje uskoro. Sredstava nećemo imati dovoljno za asfaltiranje cijele ceste.

**Nerazvrstane ceste**

Koliko smo mogli toliko samo napravili shodno financijama. Problem je još uvijek tu što se tiče obavijesti koju smo zaprimili od ŽUC-a. Upoznati ste s tim. Uputili smo dopis ali do sada nismo još dobili odgovor. Za održavanje tih ceste nismo dobili nikakva sredstva niti od ŽUC-a niti od države. Imamo problem jer se te ceste moraju sanirati a na početku godine to nam nije bilo u planu. Najveći problem predstavlja nam cesta za Novu Ploščicu, koja je jako loša i mora se pod hitno sanirati.

**Vatrogastvo**

U srpnju smo kupili navalno vozilo od DVD-a Vinica, koje smo stavili na prodaju, jer se u međuvremenu pojavilo drugo vozilo koje je naš sumještanin koji živi vani našao. Vozilo je iz Austrije. Nedavno su nas vatrogasci iz Austrije posjetili. Došli su s tim vozilom u posjet k nama. To je daleko kvalitetnije i bolje vozilo od postojećeg. Potpisali smo ugovor s njima za to vozilo. Kada ga platimo idemo po njega. Tako da ćemo prodati ono prvo vozilo i kupiti ovo bolje i kvalitetnije.

**Poslovna zona**

 Izmijenjeni su stupovi javne rasvjete u našoj poslovnoj zoni.

 **Načelnik**

 Mato Tonković

 **KLASA**: 021-06/15-01

 **URBROJ**: 2123/02-02-15-1

 Berek,01.12.2015.